SHBA: Rritet numri i shitjes së makinave gjatë muajit shkurt
Toyota dhe General Motors kanë shënuar numrin më të madh të shitjeve gjatë muajit shkurt
Shkurti ishte muaji më i mirë për pikat e shitjes së makinave që nga gushti i vitit 2009 kur një program qeveritar lehtësues i dha një shtytje të nevojshme industrisë së makinave. Analisti i industrisë së makinave Xheorxh Maliano thotë se shitjet e makinave janë rritur 27 përqind në shkurt, duke i kaluar të gjitha parashikimet mbi volumin e shitjeve për muajin e kaluar. thotë ai Kompania General Motors, e cila shpëtoi nga falimentimi vitin e kaluar, ka patur 46 përqind rritje të biznesit. Kurse kompania Toyota, e cila u godit rëndë nga defektet masive vitin e kaluar, shënoi një rritje prej 42 përqindësh. Kompania Ford, e vetmja kompani amerikane e cila ka refuzuar marrjen e ndihmës nga qeveria, ka patur fitime prej 14 përqind, kurse Chrysler ka shënuar rritje prej 13 përqind. Analisti i shitjeve në kompaninë Ford, Xhorxh Pipas thotë se rritja e vetëbesimit të konsumatorëve dhe rritja e kërkesave ka ndikuar në rritjen e fitimeve. Por fitimet mund të jenë të përkohshme. Invesitorët frikësohen se rritja e çmimit të naftës për shkak të krizës në Libi mund të dëmtojë rimëkëmbjen ekonomike, duke i lënë konsumatorët me më pak para për të shpenzuar për blerjen e makinave. Analisti Xheorxh Maliano nuk është dakord me këtë mendim. Ai thotë: Drejtorët ekzekutiv të kompanive të makinave thonë se çmimet e ulta të marrjes me qera dhe lehtësia e marrjes së kredive po ndihmon rritjen e industrisë së makinave. Në bazë të të dhënave të muajit të kaluar, totali i shitjeve të makinave në Shtetet e Bashkuara këtë vit, mund të kalojë shifrën e 13 milionë makinave.